CELEX: 32017R1169
Language: da
Date: 2017-06-26 00:00:00
Title: Kommissionens gennemførelsesforordning (EU) 2017/1169 af 26. juni 2017 om tarifering af visse varer i den kombinerede nomenklatur

1.7.2017   
               
               
                  DA
               
               
                  Den Europæiske Unions Tidende
               
               
                  L 170/56
               
            KOMMISSIONENS GENNEMFØRELSESFORORDNING (EU) 2017/1169
      af 26. juni 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 26. juni 2017.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering
                     (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     En vare i form af en kugle (en såkaldt »paintball«) med en hård gelatineskal, som indeholder vandbaseret maling.
                     Varen er udformet til at bruges som projektil i et paintballgevær (et luftgevær med en udgangshastighed ved dysens munding på 91 meter pr. sekund) til holdspillet »paintball«.
                     Se billeder (*1).
                  
                  
                     9306 90 90 
                  
                  
                     Tarifering i henhold til almindelig bestemmelse 1 og 6 vedrørende den kombinerede nomenklatur, bestemmelse 1 s) til kapitel 95 samt teksten til KN-kode 9306 , 9306 90  og 9306 90 90 .
                     Varen er udformet til at bruges som projektil i et paintballgevær, som er et luftgevær, der tariferes under pos. 9304  pga. den betydelige udgangshastighed ved dysens munding (se Kommissionens forordning (EF) nr. 242/96 (EFT L 31 af 9.2.1996, s. 16)).
                     Paintballkuglen er et projektil til skydning med luftgevær i stil med hagl og pile. Paintballkuglen er derfor en form for ammunition (se også de forklarende bemærkninger til det harmoniserede system, pos. 9306 , punkt A), stk. 3)).
                     Tarifering under kapitel 95 er derfor udelukket i henhold til bestemmelse 1 s) til samme kapitel.
                     Varen skal derfor tariferes under KN-kode 9306 90 90  som projektil.
                  
               
            
         
            (*1)  Billederne tjener kun til information.